
						OPĆINSKOM SUDU U ŠIROKOM BRIJEGU


                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 



O P  T  U  Ž  N  I  C  U



Protiv: 

	D. M. rođen … u mjestu G. M.

Da   je: 

[bookmark: _Hlk141862090][bookmark: _Hlk141862179]	Dana 28.08.2025. godine oko 14,10 sati u mjestu P., Š. B., upravljao motornim vozilom marke Volkswagen Golf model 3, reg. oznaka …, krećući se iz smjera Posušja u smjeru Širokog Brijega postupio suprotno odredbi čl. 37. st. 1., čl. 40 i čl. 177 st. 1 i st. 2  Zakona o sigurnosti prometa na cestama u ŽZH („N.N. ŽZH“ broj 17/14, 17/15 i 10/17) na način da je, upravljajući vozilom pod utjecajem alkohola s koncentracijom alkohola od 0,83 promila u krvi započeo radnju pretjecanja, a da se prethodno nije uvjerio da to može učiniti bez opasnosti za druge sudionike u prometu, olako držeći da će i na taj način vožnju uspješno obaviti, u čemu nije uspio, jer mu je vozilo koje se kretalo svojom desnom kolničkom trakom iz smjera Širokog Brijega u smjeru Posušja bilo preblizu zbog čega se naglo vratio u svoju kolničku traku i izgubio kontrolu nad svojim vozilom pa ponovno prešao u lijevu kolničku traku gledano iz smjera kretanja njegovog vozila u kojem trenutku se svojom desnom kolničkom trakom iz smjera Širokog Brijega u smjeru Posušja kretalo vozilo marke Peugeot model 307, hrvatskih reg. oznaka … kojim je upravljao V. B. kada je u lijevoj kolničkoj traci gledano iz smjera kretanja vozila Volkswagen Golf došlo do udara vozila marke Volkswagen Golf prednjom desnom bočnom stranom vozila u prednju stranu vozila marke Peugeot, posljedicom čega je suvozač motornog vozila Volkswagen Golf M. K. zadobio teške tjelesne ozljede u obliku prijeloma gornjeg kraja goljenične kosti lijeve potkoljenice, prijeloma gornjeg dijela četvrtog prsta sa lijeve strane, potresa mozga, nagnječenja desne strane prsnog koša i nagnječenja gornjeg dijela desne nadlaktice, suputnica motornog vozila Peugeot M. B. zadobila teške tjelesne ozljede u obliku razderno-nagnječne rane u predjelu donje čeljusti, prijeloma donje čeljusti, prijeloma šestog i sedmog rebra sa pomakom, potresa mozga i nagnječenja u predjelu zatiljnog dijela glave sa desne strane, a vozač istog vozila V. B. lake tjelesne ozljede u obliku nagnječenja slabinske regije sa lijeve strane. 

	Dakle, sudjelujući u prometu na cestama nije se pridržao prometnih propisa i time tako iz nehaja ugrozio javni promet, da je doveo u opasnost život ljudi, posljedicom čega su dvije osobe zadobila teške tjelesne ozljede,
	
	Čime da je počinio kazneno djelo Teško kazneno djelo protiv sigurnosti javnog prometa iz čl. 336 st. 3 KZ F BiH u vezi sa kaznenim djelom Ugrožavanje javnog prometa iz čl. 332 st. 3 u vezi sa st. 1 KZ F BiH.

